גשר דונגהאי

גשר דונגהאי (בסינית 东海大桥) הוא גשר המחבר בין העיר שאנגחאי שבסין לבין נמל יאנגשאן שבאיי נפת שנגסה (של הנציבות העירונית ג'ואושאן במחוז ג'ג'יאנג) מדרום-מערב לעיר. השם "דונגהאי" הוא שמו בסינית של ים סין המזרחי, בו ממוקם הגשר ("גשר ים סין המזרחי"). זהו הגשר הארוך ביותר בעולם הבנוי על פני מים. אורכו הוא כ-32.45 קילומטר ורוחבו כ-31 מטר. בניית הגשר החלה ב-26 ביוני 2002 והסתיימה ב-10 בדצמבר 2005. ב-29 בינואר 2014, הודיעו הרשויות שיש לבנות גשר מקביל בשל הגידול בדרישות התחבורה. קישורים חיצוניים האתר הרשמי של הגשר (בסינית)